Երիտասարդ կոկոս, պատրաստ է ձողիկով ըմպելու համար։
Հասուն կոկոսի ջուր
Կոկոսի ջրի վաճառող ավանակի սայլի վրա, 1950 թվական, Իսպանիայի նավահանգիստ.
**Կոկոսի ջուր** (նաև **կոկոսի հյութ**), կոկոսների ներսում մաքուր հեղուկ (կոկոսի արմավենու պտուղներ)։ Զարգացման վաղ շրջանում՝ զարգացման միջուկային փուլում, այն ծառայում է որպես կոկոսի էնդոսպերմի սուսպենզիա։ Աճը շարունակվելուն պես՝ էնդոսպերմը հասունանում է, մտնում է բջջային փուլ և նստում կոկոսի միջուկի կեղևի մեջ։ Երիտասարդ կոկոսի հեղուկը հաճախ նախընտրելի է հասած կոկոսի հեղուկից։ Երիտասարդ կանաչ կոկոսների ջուրը նաև մասնավորապես հայտնի է որպես **բուկո հյութ** Ֆիլիպինյան անգլերենում։

Բերքահավաք
----------

Սովորաբար թարմ կոկոսները քաղվում են ծառից, երբ դրանք դեռ կանաչ են։ Կոկոսի վրա կարելի է անցք բացել «մսին» (հեղուկին և միջուկին) հասնելու համար։ Երիտասարդ կոկոսներում հեղուկը և օդը կարող են որոշ ճնշման տակ լինել և թեթևակի ցայտել, երբ առաջին անգամ դիպչեն ներքին կեղևին։ Այն կոկոսները, որոնք գետին են ընկել, ենթակա են փտելու կամ միջատների և կենդանիների կողմից վնասվելու։

Արտադրանքներ
------------

Սովորական կոկոսի ջուրը արևադարձային երկրներում վաղուց հայտնի ըմպելիք է, որտեղ այն հասանելի է թարմ վիճակով՝ տարաներով կամ էլ շշալցված։

Խմելու համար կոկոսը մատուցվում է սառեցված, թարմ կամ փաթեթավորված։ Սրանք հիմնականում վաճառում են փողոցային վաճառողները, որոնք դրանք հիմնականում բացում են մաչետեներով կամ նմանատիպ պարագաներով հաճախորդների առջև։ Մանրածախ կոկոսի ջուրը կարելի է գտնել սովորական այլումինե տարաներով, Tetra Pak-ով, ապակե կամ պլաստիկե շշերով, երբեմն պարունակելով կոկոսի միջուկ կամ կոկոսի դոնդող։

Կոկոսի ջուրը կարող է խմորվել՝ վերածվելով կոկոսի քացախի։ Այն նաև օգտագործում են *նատա դե կոկո՝* դոնդողանման մթերք պատրաստելու համար։

Սննդային արժեք
--------------

Կոկոսի հյութը 79 կիլոջոուլ (19 կկալ) սննդային էներգիա ունի։ 100 միլիլիտր քանակությամբ կոկոսի ջուրը բաղկացած է 95% ջրից և 4% ածխաջրերից, 1%-ից պակաս սպիտակուցներից և ընդհանուր ճարպից. Կոկոսի ջուրը պարունակում է քիչ քանակությամբ վիտամիններ և սննդային հանքանյութեր՝ ընդհանուր Օրական արժեքի (ՕԱ) 10%-ից պակաս։

### Ռիսկեր

Կոկոսի ջրի չափից շատ օգտագործման հնարավոր առաջացող (բայց, ըստ երևույթին, բավականին հազվադեպ) առողջական ռիսկերից մեկը արյան մեջ կալիումի գերառատությունն է (հիպերկալեմիա), որը առաջացնում է երիկամների սուր անբավարարություն, սրտի առիթմիա, գիտակցության կորուստ և ի վերջո մահ։ Մի քանի լիտր կոկոսի ջուր խմելուց հետո հիպերկալեմիայի և գիտակցության կորստի մասին զեկուցվել է միայն որպես կլինիկական դեպքի ուսումնասիրում՝ մեկ անձի տվյալ արտադրանքի օգտագործումը ֆիզիկական ծանրաբեռնվածությունից հետո։

Սննդամթերքի և դեղամիջոցների վարչությունը հայտնաբերել է կոկոսի ջրի բակտերիալ վարակման վտանգ, քանի որ այն վաճառվում է «հում»։

Անեկդոտային աղբյուրները կոկոսի ջուրը նկարագրում են որպես սենիցի՝ տարեց մարդկանց սպանելու միջոց, Հնդկաստանի հարավային մասում, որը ինչպես նաև հայտնի է որպես *թալայկութալ*։ Այս սովորության համաձայն, տարեց մարդուն ստիպում են խմել մեծ քանակությամբ կոկոսի ջուր, ինչը ի վերջո հանգեցնում է տենդի և մահվան, որոնց հստակ պատճառները պարզված չեն։

Կոմերցիոնացում
--------------

21–րդ դարի սկզբից, կոկոսի ջուրը արևմտյան երկներում վաճառվում էր որպես բնական էներգետիկ կամ սպորտային ըմպելիք՝ ունենալով քիչ քանակությամբ ճարպեր, ածխաջրեր, կալորիաներ և զգալի էլեկտրոլիտներ։

### Կեղծ գովազդ

Կոկոսի ջրի օգտակարության մասին մարքեթինգային պնդումները հիմնված չեն գիտական ապացույցների վրա և արգելված են որոշ կարգավորող կազմակերպությունների կողմից՝ ինչպիսիք են Միացյալ Նահանգների Սննադամթերքի և դեղամիջոցների վարչությունը, որը արտադրողներին զգուշացրել է մոլորեցնող մարքեթինգային պնդումների մասին, թե կոկոսի ջուրն ունի հակավիրուսային հատկություններ, կարող է իջեցնել խոլեսթերինը, կարող է կարգավորել արյան գլյուկոզի մակարդակը, և այլ կեղծ պնդումներ, որոնք չեն համապատասխանում արտադրանքին։

Որոշ ընկերություններ բախվել են խմբակային հայցերի կեղծ գովազդային պնդումների պատճառով, այն մասին, թե ապրանքը «գերխոնավեցնող է», «սնուցող» և «մեգաէլեկտրոլիտ է»։ Հայցվորները նաև պնդում էին, որ մի ընկերություն՝ Վիտա Կոկոն, կեղծ պնդում է, որ իր արտադրանքը պարունակում է «15 անգամ ավելի շատ էլեկտրոլիտներ, քան սպորտային ըմպելիքները» և խեղաթյուրել է նատրիումի և մագնեզիումի գովազդվող մակարդակը։ Ընկերությունը հերքել է որևէ օրինազանցություն և 2012 թվականի ապրիլին կարգավորել է 10 միլիոն ԱՄՆ դոլարի հայցը։

Բժշկական օգտագործումը Կամբոջայում
---------------------------------

Թեև այսօր բժիշկները չեն թույլատրում փոխարինել աղի լուծույթը կոկոսի ջրով, ինչը Կարմիր քմերների ռեժիմի ժամանակ սովորություն է եղել Կամբոջայում 1975 -1979 թվականններին։ Կամբոջայի փաստաթղթային կենտրոնը Պոլ Պոտի ժամանակ մարդկության դեմ հանցագործություն է անվանել այն սովորությունը, որի համաձայն անփորձ բուժքույրներին թույլ էր տրվում կանաչ կոկոսի ջուրը որպպես դեղամիջոց օգտագործել։

Ծանոթագրություններ
------------------

1. ↑  Janick J, Paull RE (2008). *Cocos in The Encyclopedia of Fruit and Nuts*. էջեր 109–113. ISBN 978-0851996387. Արխիվացված օրիգինալից 2015 թ․ մայիսի 18-ին. Վերցված է 2015 թ․ մայիսի 11-ին.
2. ↑  Chanco, Boo (2009 թ․ սեպտեմբերի 16). «Buko juice: The next big thing!». *PhilStar Global*. Վերցված է 2020 թ․ ապրիլի 19-ին.
3. ↑  Rees, Richard; Barnett, Joe; Marks, Daniel; George, Marc (2012 թ․ սեպտեմբեր). «Coconut water-induced hyperkalaemia». *British Journal of Hospital Medicine*. **73** (9): 534. doi:10.12968/hmed.2012.73.9.534. PMID 23124410.
4. 1 2  Hakimian, J; Goldbarg, SH; Park, CH; Kerwin, TC (2014). «Death by coconut». *Circulation: Arrhythmia and Electrophysiology*. **7** (1): 180–181. doi:10.1161/CIRCEP.113.000941. PMID 24550410. Արխիվացված օրիգինալից 2015 թ․ մայիսի 23-ին.
5. 1 2  Shahina, KK (2010 թ․ նոյեմբերի 20). «Mother, shall I put you to sleep?». *Tehelka Magazine*. **7** (46). Արխիվացված է օրիգինալից 2014 թ․ ապրիլի 29-ին. Վերցված է 2014 թ․ հունիսի 1-ին.
6. ↑  Martinez-Belkin N (2014 թ․ դեկտեմբերի 2). «"Raw" Coconut Water Under Scrutiny of the FDA». BevNet.com.
7. ↑  Crawford, Elizabeth (2014 թ․ հոկտեմբերի 29). «Coconut products can never claim to be 'healthy' because of the saturated fats, says legal expert». *foodnavigator-usa.com*. Արխիվացված օրիգինալից 2016 թ․ փետրվարի 10-ին. Վերցված է 2015 թ․ դեկտեմբերի 31-ին.
8. 1 2  «Vita Coco coconut water settles class action lawsuit». *Lexology*. Manatt Phelps & Phillips LLP. 2012 թ․ մայիսի 27. Արխիվացված օրիգինալից 2016 թ․ մարտի 4-ին. Վերցված է 2015 թ․ դեկտեմբերի 31-ին.
9. ↑  Barclay, Eliza (2011 թ․ օգոստոսի 15). «Coconut Water To The Rescue? Parsing The Medical Claims». *NPR*. Արխիվացված օրիգինալից 2013 թ․ սեպտեմբերի 27-ին. Վերցված է 2013 թ․ հոկտեմբերի 1-ին.
10. ↑  Short, Philip (2006). *Pol Pot: Anatomy of a Nightmare*. New York: Henry Holt. ISBN 978-0805080063.
11. ↑  Vilim, Laura (2012). «'Keeping Them Alive, One Gets Nothing; Killing Them, One Loses Nothing': Prosecuting Khmer Rouge Medical Practices as Crimes against Humanity» (PDF). Georgetown University Law Center. Արխիվացված է օրիգինալից (PDF) 2014 թ․ ապրիլի 7-ին. Վերցված է 2014 թ․ հունվարի 11-ին. `{{cite journal}}`: Cite journal requires `|journal=` (օգնություն)